भाषण ,साहित्य आ गपगिज्जनि प्रायः निरर्थक होइत छैक ,जखन ओ झूठौआ-फूसौआ वला सहानुभूति क' चासनी पीने रहैत छैक । तें एहन तरहक क्रियाकलाप जल्दिए देखार भ' जाइत छैक आ व्यक्तिक असलीका चेहारा सामने आबैत छैक । ग्राम करियन मे एकटा पुस्तकालय खुललै- 'उदयनाचार्य मिथिला पुस्तकालय' । प्रारंभिक जिज्ञासाक बाद गामक विकट उदासीनता तेना बहरायल ,जे गाम जेठ मे आगि फेकै छै आ माघ मे बर्फ फेकै छैक । आ दिशा बस पछबारी । से सब बर्फ आ सब आगि पुस्तकालयक चारू-कात गिर रहल छैक । आ ने केकरो मिझेबाक फूरसति छैक ने बर्फ हटेबाक आ गाम एकदम हफीम खेने अपन दैनंदिनी मे व्यस्त छैक । यैह थिकै मिथिले नइ देशक महान पंडित उदयनाचार्यक जन्मभूमि । 